EkBass/fiwiki-20250220-pages-articles huggingface dataset:
Stephen Langton

Stephen Langton (n. 1150 – 9. heinäkuuta 1228) oli englantilainen keskiajan kirkonmies, joka toimi Canterburyn arkkipiispana vuodesta 1207 kuolemaansa. Hän oli välikappaleena Innocentius III:n ja Juhana Maattoman välille 1200-luvun alussa syntyneessä laajamittaisessa kiistassa, joka syntyi kun Juhanan valtaa pyrittiin rajoittamaan Magna Cartalla. Langton otti käyttöön Raamatun jaon lukuihin.Facta 2001 WSOY 1984 9. osa, palsta 598 Langton syntyi Englannissa, mahdollisesti Lincolnshiressa. Hän opiskeli ja opetti Pariisin yliopistossa, kunnes sai Innocentius III:lta nimityksen kardinaaliksi. Langton kuoli Slindonissa, West Sussexissa kesällä 1228. Häneltä on säilynyt runsaasti kirjoituksia. == Lähteet == Luokka:Canterburyn arkkipiispat Luokka:1150-luvulla syntyneet Luokka:Vuonna 1228 kuolleet
Thomas Cranmer

Thomas Cranmer (2. heinäkuuta 1489 – 21. maaliskuuta 1556) oli brittiläinen teologi. Hän oli keskeisiä henkilöitä anglikaanisen kirkon perustamisessa. Hän oli Canterburyn arkkipiispa vuodesta 1533 marraskuuhun 1555. Anglikaanisen kirkon liturginen kirja Book of Common Prayer valmistui hänen johdollaan. Cranmer kuoli protestanttisena marttyyrinä Englannin katolisen kuningattaren Marian aikana. Hänet poltettiin roviolla Oxfordissa. ==Lähteet== == Aiheesta muualla == Luokka:Canterburyn arkkipiispat Luokka:Englannin reformaatio Luokka:Englantilaiset teloitetut Luokka:Harhaopista teloitetut Luokka:Vuonna 1489 syntyneet Luokka:Vuonna 1556 kuolleet Luokka:Seulonnan keskeiset artikkelit
Kalixin rautatieasema

Kalixin rautatieasema (, ) on tavaraliikenteen käytössä oleva rautatieliikennepaikka Kalixin kunnassa Ruotsin rataverkkoon kuuluvalla rataosalla . Liikennepaikka on avattu liikenteelle vuonna 1961, kun Morajärveltä alkava ja Perämeren rantaan päättyvä rataosuus otettiin käyttöön. Liikennepaikka on miehittämätön, eikä siellä ole lipunmyyntiä tai henkilöliikenteen palveluja. Tavaraliikennettä hoitaa Green Cargo. Vaihtotyöt hoitaa päivittäin Bodenista saapuva Green Cargon operoima järjestelyjuna. Luokka:Kainuun liikenne Luokka:Norrbottenin rautatieliikennepaikat
Chris Webber

Mayce Edward Christopher ”Chris” Webber III (s. 1. maaliskuuta 1973 Detroit, Michigan) on entinen yhdysvaltalainen ammattilaiskoripalloilija. Hänet valittiin urallaan kerran NBA:n ykköstähdistöön (kaudella 2000–2001), kolmesti kakkostähdistöön (kausina 1998–1999, 2001–2002 ja 2002–2003) sekä kerran kolmostähdistöön (kaudella 1999–2000). Hän myös pelasi viitenä vuonna NBA:n tähdistöottelussa. Webber oli NBA:n varaustilaisuuden ensimmäinen varaus vuonna 1993. ==Ura== Orlando Magic varasi Webberin vuoden 1993 varaustilaisuudessa ensimmäisenä pelaajana. Webber ei kuitenkaan pelannut yhtään ottelua Magicissa, vaan joukkue myi hänet pian Golden State Warriorsille saaden vastineeksi Anfernee Hardawayn sekä kolme ensimmäisen kierroksen varausvuoroa. Webber pelasi Golden State Warriorsissa vuosina 1993–1994, Washington Bulletsissa vuosina 1994–1998, Sacramento Kingsissä vuosina 1998–2005 ja Philadelphia 76ersissä vuosina 2005–2007. Tammikuussa 2007 Detroit Pistons palkkasi Webberin ja vuosi myöhemmin Golden State Warriors hankki hänet uudestaan joukkueeseensa. Hän ilmoitti pelaajauransa päättymisestä maaliskuussa 2008 pelattuaan viimeisellä ammattilaiskaudellaan, kaudella 2007–2008, vain yhdeksän ottelua. Hänen uransa viimeisiä vuosia haittasivat toistuvat polvivaivat. Webber pelasi NBA:ssa 15:n kauden aikana yhteensä 831 runkosarja- ja 80 pudotuspeliottelua. Hänen pistekeskiarvokseen runkosarjassa tuli 20,7, levypallokeskiarvokseen 9,8 ja syöttökeskiarvokseen 4,2. Pudotuspeleissä hänen pistekeskiarvonsa on 18,7, levypallokeskiarvonsa 8,7 ja syöttökeskiarvonsa 3,6. Webberiä pidetään yhtenä Sacramento Kingsin historian parhaista pelaajista. Vuonna 2009 seura jäädytti hänen pelinumeronsa, numeron 4. ==Saavutukset== *NBA:n vuoden tulokas 1994 *NBA:n tulokkaiden tähdistöjoukkue 1994 *Levypallokuninkuus 1999 (13,0 levypalloa ottelua kohden) *Valinta NBA:n ensimmäiseen tähdistöjoukkueeseen 2001 *Valinta NBA:n toiseen tähdistöjoukkueeseen 1999, 2002 ja 2003 *Valinta NBA:n kolmanteen tähdistöjoukkueeseen 2000 *Pelasi viisi kertaa NBA:n tähdistöottelussa == Lähteet == Luokka:Yhdysvaltalaiset koripalloilijat Luokka:Vuonna 1973 syntyneet Luokka:Elävät henkilöt
William F. Buckley, Jr.

William Frank Buckley, Jr. (24. marraskuuta 1925 – 27. helmikuuta 2008) oli yhdysvaltalainen kirjailija ja konservatiivinen aktivisti. Hän valmistui Yalen yliopistosta vuonna 1950, minkä jälkeen hän työskenteli vajaan vuoden CIA:ssa. Vuonna 1954 ilmestyneessä kirjassaan hän puolusti kommunismia vastustanutta senaattoria Joseph McCarthya. Seuraavana vuonna hän perusti National Review -aikakauslehden, joka yhdisti perinteisen konservatismin ja libertarismin. Ollessaan ehdolla New Yorkin pormestariksi vuonna 1965 Buckley sanoutui irti Robert Welchin johtamasta John Birch Society -järjestöstä ja vaati republikaanipuoluetta puhdistamaan JBS:n jäsenet riveistään. Hän tuli kolmanneksi 13,4 prosentin äänisaaliilla. Buckleyllä oli tärkeä rooli liberaalirepublikaanin senaattorin Lowell Weickerin vaalitappiossa vuonna 1988. Buckley antoi tukensa Weickerin demokraattivastustajalle Joe Liebermanille. Presidentti George Bush myönsi hänelle Presidential Medal of Freedomin vuonna 1991. Suuri yleisö tunsi Buckleyn parhaiten keskusteluohjelma Firing Linen tekijänä ja isäntänä. Ohjelmaa tuotettiin yhteensä ennätykselliset 33 vuotta ja 1 504 jaksoa. Sitä esitettiin valtakunnallisesti julkisen palvelun televisiokanavilla. Jokaisessa jaksossa Buckley keskusteli vieraansa kanssa poliittisista ja yhteiskunnallisista aiheista. Vieraita olivat muun muassa presidentit Richard Nixon, Jimmy Carter ja Ronald Reagan, pääministeri Margaret Thatcher, poliittinen ajattelija Noam Chomsky ja taloustieteilijä John Kenneth Galbraith. == Lähteet == Luokka:Yhdysvaltalaiset tietokirjailijat Luokka:Yhdysvaltalaiset toimittajat Luokka:Vuonna 1925 syntyneet Luokka:Vuonna 2008 kuolleet Luokka:Presidential Medal of Freedom
Miks kaikki kiusaa

Miks kaikki kiusaa on Mandi Lammen vuonna 1998 levyttämä musiikkikappale. Kappaleen on säveltänyt Marko Kolehmainen, ja sanoittanut Heidi Vahakallio. Kappale julkaistiin albumilla Pieni maailma, ja se julkaistiin myös erikseen omana singlenä. Kappaleen teemana on koulukiusaaminen, joka tehtiin Mannerheimin lastensuojeluliiton ja opetushallituksen yhteistyönä toteutettuun koulukiusaamisen vähentämiskampanjaa varten. Kappaleesta tehtiin Petteri "Sökö" Kaukorannan ohjaama musiikkivideo vuonna 1999. Musiikkivideota esitettiin televisiossa, ja siitä julkaistiin erillinen VHS-julkaisu koulujen opetuskäyttöä varten. Mandin yritys vähentää koulukiusaamista kappaleella teki hänestä itsestään koulukiusatun. ==Lähteet== Luokka:Kiusaaminen Luokka:Lastenlaulut Luokka:Suomalaiset popkappaleet Luokka:Vuoden 1998 kappaleet
Varessäikkä

Varessäikkä on Siikajoen kunnassa Pohjois-Pohjanmaalla sijaitseva Perämereen työntyvä pieni niemi, jolla sijaitsevat Varessäikän kala- ja vierasvenesatama. Satamassa on myös uimaranta, lintutorni sekä grillikatos, ja sinne johtaa pengertie. Kesäisin satamassa on myös pieni kioski. Aikaisemmin alueella oli myös Vattenfallin tuulipuisto. Varessäikkä sijaitsee Hailuodon ja mantereen välisessä salmessa. Satamaa on kunnostettu 2000-luvun alussa, ja siellä on noin 50 venepaikkaa. Satamaan johtaa Oulun ja Raahen väliseltä rannikkoväylältä viitoitettu veneväylä. ==Lähteet== Luokka:Perämeri Luokka:Siikajoen luonto
Hinwil

Hinwil on kaupunki Zürichin kantonissa Sveitsissä. Kaupungissa on runsaat 11 000 vakinaista asukasta. Hinwil on samannimisen hallintoalueen () keskuspaikka. == Historiaa == Ensimmäiset oletetut maininnat Hinwilistä ovat vuodelta 745. Todennäköisesti alemannien asuttamaa kylää kutsuttiin tuolloin nimellä Hunichinwilare. Hinwil lienee ollut asuttu jo antiikin ajoista lähtien, sillä vuonna 1968 kirkon restauroinnissa löydettiin osia roomalaisaikaisesta kirkkorakennuksesta hypokausteineen. == Nähtävyydet == Kaupungin tunnetuimpia nähtävyyksiä on Bachtelvuori (1 115 m mpy.). Sen huipulla on radiomasto, johon on rakennettu näköalatasanne. Vuorella on myös ravintola. == Talous == Hinwil on sveitsiläisen Formula 1 -tallin, Alfa Romeon, kotipaikka. Hinwil on myös tunnettu siellä valmistettavista Bührer- traktoreista. == Liikenne == Hinwilstä on moottoritieyhteydet Zürichin (A52) ja Rapperswil-Jonan (A53) suuntaan. == Lähteet == * === Viitteet === == Aiheesta muualla == Luokka:Sveitsin kaupungit Luokka:Zürichin kantonin kunnat
Pompeo Batoni

Pompeo Girolamo Batoni (25. tammikuuta 1708 Lucca – 4. helmikuuta 1787 Rooma) oli italialainen taidemaalari. Hän syntyi Luccassa, mutta muutti 1720-luvun lopulla Roomaan, jossa loi tärkeimmät teoksensa. Battoni opiskeli Roomassa ja sai vaikutteita antiikin ja Rafaelin taiteesta. Hänen käsittelytapansa on akateemisen silkoista, sisäisesti köyhää kaunomaalausta, joka kuitenkin, ajan vaatimusten mukaisena, toi hänelle paljon tilauksia. Niinpä hän sai suorittaakseen runsaasti alttarimaalauksia lähinnä italialaisiin kirkkoihin mutta myös ylhäisten henkilöiden, kuten ruhtinaiden ja paavien, muotokuvia. Hänen tunnetuimpia teoksiaan ovat Katuva Magdalena, Pyhä perhe, suuri alttaritaulu Neljä maanosaa palvomassa Jeesuksen sydäntä sekä antiikkisaiheiset Scipion kieltäytyminen, Thetis, Akilleus ja Chiron, Dariuksen perhe Aleksanterin edessä.Battoni Pompeo Girolamo, Tietosanakirja. Osa 11, palsta 138. Tietosanakirja-osakeyhtiö 1922 Varsinkin muotokuvillaan kansainvälistä kuuluisuutta saavuttanut Batoni oli kahdesti naimisissa ja sai kaksitoista lasta. Hän kuoli Roomassa 79-vuotiaana vuonna 1787. ==Lähteet== Luokka:Italialaiset taidemaalarit Luokka:Vuonna 1708 syntyneet Luokka:Vuonna 1787 kuolleet
Wisconsin Death Trip

__NOTOC__ Wisconsin Death Trip on Static-X:n esikoisalbumi, joka julkaistiin 23. maaliskuuta 1999. Se nousi Yhdysvalloissa Billboard 200 -listan sijalle 107. Albumi on Static-X:n myydyin, saavutettuaan platinarajan eli miljoonan kappaleen myynnin vuonna 2001. == Kappaleet == # # # # # # # # # # # # # == Kokoonpano == * Wayne Static – laulu, kitara * Tony Campos – basso, taustalaulu * Koichi Fukuda – kitara * Ken Jay – rummut == Arvostelut == * AllMusic: AllMusic review == Lähteet == Luokka:Vuoden 1999 esikoisalbumit Luokka:Static-X:n albumit
Toamasina

Toamasina on kaupunki Madagaskarilla. Kaupunki tunnetaan usein myös nimellä Tamatave. Se on Antsinananan alueen pääkaupunki. Toamasina on Madagaskarin tärkein satamakaupunki, ja se sijaitseekin lähes keskellä maan itärannikkoa. Vuonna 2014 kaupungin asukasluku oli noin 282 000, ja se oli Madagaskarin toiseksi suurin kaupunki. == Lähteet == Luokka:Madagaskarin kaupungit
Àlex Crivillé

Àlex Crivillé (s. 4. maaliskuuta 1970 Barcelona, Espanja) on espanjalainen entinen ratamoottoripyöräilijä ja lajin kaksinkertainen maailmanmestari. Crivillé aloitti uransa ratamoottoripyöräilyn MM-sarjassa 80-kuutioisten luokassa Derbillä vuonna 1987 sijoittuen heti ensimmäisessä kilpailussaan toiseksi. Seuraavana vuonna hän sijoittui 80-kuutioisten MM-sarjassa toiseksi Jorge Martínezin jälkeen ja debytoi 125-kuutioisten sarjassa Doningtonin osakilpailussa. Kaudella 1989 Crivillé voitti 125-kuutioisten maailmanmestaruuden Hondan pyörällä saavuttaen kauden aikana viisi osakilpailuvoittoa ja kolme paalupaikkaa. Kaudet 1990 ja 1991 hän ajoi 250-kuutioisten MM-sarjassa Yamahalla ja Hondalla, mutta ei pystynyt samanlaiseen menestykseen, kuin 125-kuutioisissa. Kahden 250-kuutioisissa vietetyn kauden jälkeen, Crivillé siirtyi vuonna 1992 Hondalle Sito Ponsin talliin 500-kuutioisten MM-sarjaan. Kauden aikana hän voitti Assenin osakilpailun ja sijoittui MM-sarjassa kahdeksanneksi. Seuraavana vuonna hän uusi MM-sarjan kahdeksannen tilansa jonka jälkeen siirtyi kuljettajaksi kaudelle 1994 Hondan tehdastalliin. Hän sijoittui kauden MM-sarjassa kuudenneksi ja kaudella 1995 neljänneksi, voittaen kauden aikana yhden osakilpailun. Kaudella 1996 Crivillé voitti kaksi osakilpailua ja sijoittui MM-sarjassa Mick Doohanin jälkeen toiseksi. 1997 Crivillé oli MM-sarjassa neljäs ja kaudella 1998 kolmas. Kaudella 1999 Crivillé voitti Hondalla kuusi osakilpailua ja ensimmäisenä espanjalaisena 500-kuutioisten maailmanmestaruuden, ennen Yhdysvaltain Kenny Roberts Junioria. Kaudella 2000 Crivillé voitti vielä yhden osakilpailun, mutta sijoittui MM-sarjassa vasta yhdeksänneksi, joka oli hänen huonoin sijoituksensa 500-kuutioisissa. Seuraava kausi sujui yhtä huonosti, kuin edellinenkin ja Crivillé sai lähteä Hondan tallista kauden jälkeen. Hän teki sopimuksen Yamahan D'Antin tallin kanssa kaudelle 2002. Crivillé ei kuitenkaan ehtinyt ajaa yhtään osakilpailua Yamahalla, kun hän ilmoitti lopettavansa uransa terveysongelmien takia. Crivillé saavutti urallaan 20 osakilpailuvoittoa, 12 paalupaikkaa ja 20 nopeinta kierrosta. ==Lähteet== *Àlex Crivillén ura Crash.netin sivuilla Luokka:Espanjalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1970 syntyneet Luokka:Elävät henkilöt
Yhdystie 8484

Yhdystie 8484 eli Kiviniementie–Virpiniementie on Suomen tieverkon osuus seututieltä 847 Virpiniemeen. Tien pituus on noin kuusi kilometriä, ja se johtaa Kellon keskuksesta Kiviniemen kautta Virpiniemeen, jatkuen yksityistienä Virpiniemen urheilukeskukseen. Tie kulkee koko matkallaan Oulun kaupungin alueella. Tien Virpiniemeen johtava osa rakennettiin 1950-luvun lopulla Virpiniemen öljysataman tarpeita varten. ==Lähteet== Luokka:Kello (kaupunginosa) 8484 Luokka:Oulun liikenne
I’m Only Sleeping

I’m Only Sleeping on brittiläisen rockyhtyeen The Beatlesin kappale vuodelta 1966. Kappaleen sävelsi John Lennon ja se julkaistiin yhtyeen Revolver- albumilla. Kappale kertoo Lennonin mukaan siitä, kuinka väsynyt hän oli yhtyeen jatkuviin kiertueisiin ja julkisuuselämään. == Aiheesta muualla == * Discogs-sivustolla Luokka:The Beatlesin kappaleet Luokka:Vuoden 1966 kappaleet
Humberto Maturana

Humberto Romesín Maturana (14. syyskuuta 1928 Santiago de Chile, Chile – 6. toukokuuta 2021) oli chileläinen neurotieteilijä, kognitiotieteilijä, filosofi ja kyberneetikko. Hän oli radikaalin konstruktivismin pioneereja ja esitteli 1970-luvun alussa Francisco Varelan kanssa autopoieettisen teorian. Maturana syntyi Santiago de Chilessä ja opiskeli Chilen yliopistossa lääketiedettä, University College Londonissa neurofysiologiaa ja Harvardin yliopistossa biologiaa. Hän valmistui vuonna 1958 tohtoriksi Harvardista. Maturana työskenteli vuosina 1958–1960 tutkimusavustajana Massachusetts Institute of Technologyssä, ja vuonna 1960 hän palasi Chileen, kun hänestä tuli Chilen yliopiston biologian apulaisprofessori. Professorina hän toimi 1965–2000. Maturana palkittiin vuonna 1994 Chilen luonnontieteiden kansallispalkinnolla. Perusteluiden mukaan hän sai palkinnon selkärankaisten näkökyvyn sekä tietoteorian tutkimuksistansa. Maturanan julkaisuja ovat muun muassa: * Autopoiesis and cognition : the realization of the living (1980, yhteistyö Francisco Varelan kanssa) * The tree of knowledge : the biological roots of human understanding (1987, yhteistyö Varelan kanssa) * From being to doing : the origins of the biology of cognition (2002, yhteistyö Bernhard Poerksenin kanssa) ==Lähteet== Luokka:Chileläiset tieteilijät Luokka:Kyberneetikot Luokka:Neurotieteilijät Luokka:Systeemit Luokka:Tietoteoreetikot Luokka:Professorit Luokka:Vuonna 1928 syntyneet Luokka:Vuonna 2021 kuolleet
Kari Tamminen (aikido-opettaja)

Kari Tamminen (1955 Hausjärvi – 23. kesäkuuta 2016) oli suomalainen aikido- opettaja ja sisäasiainministeriön asetuksen mukainen voimankäyttökouluttaja. ==Historia== Poikavuosinaan Kari Tamminen harrasti telinevoimistelua, nyrkkeilyä ja karatea. Aikidon harjoittelun hän aloitti Meido-Kanissa 7. syyskuuta 1971.http://www.meidokan.fi/ Tamminen suoritti ensimmäisen danin Toshikazu Ichimura -senseille 1978. Vuonna 2007 hänelle myönnettiin 6. dan. ==Aikidon opettaminen== Kari Tamminen toimi aikidoseuran pääohjaajana Sandokaissa (Kerava), Salo Aikido Dojolla (Salo), Salo Aikido Dojo Marttilassa (Marttila), sekä maaliskuusta 2008 alkaen myös Hokuto Dojolla (Kaarina) ja Turku Aikaissa Shaolin Dojolla (Turku).http://www.sandokai.fi/http://www.saloaikidodojo.com/ Lisäksi hän ohjasi vuosittain lukuisia aikidoleirejä. Lokakuussa 2014 hän ilmoitti lopettavansa aikidon opettamisen. ==Toiminta Suomen Aikidoliitossa== Suomen Aikidoliiton tehtävissä Kari Tamminen toimi jo 1970-luvulla, jolloin hän oli talouspäällikkö. Suomen Aikidoliitto Sittemmin hän toimi pitkään teknisen valiokunnan jäsenenä. Teknisen valiokunnan puheenjohtajaksi Tamminen valittiin vuoden 2008 alusta lukien. Hän oli myös Suomen Aikidoliiton kunniajäsen. ==Lähteet== * Suomen Aikidoliiton julkaisema Aikidolehti * Suomen Aikidoliiton Internet-sivut * Sandokai r.y.:n Internet-sivut * Kari Tammisen haastattelu === Viitteet === Luokka:Suomalaiset aikidokat Luokka:Vuonna 1955 syntyneet Luokka:Vuonna 2016 kuolleet
Leonor Varela

Leonor Varela (s. 29. joulukuuta 1972) on chileläinen näyttelijä. Hän on esiintynyt muun muassa elokuvissa Panaman räätäli (2001), Blade II (2002) ja tv ohjelmassa Cleopatra (1999) sekä Viattomat äänet (2004). Roolistaan Viattomissa äänissä hän oli ehdolla meksikolaisen Ariel-palkinnon saajaksi vuonna 2005. Leonor Varelan isä Francisco Varela oli yhteistyöstään Humberto Maturanan kanssa tunnettu neurotieteilijä. Leonor syntyi Santiago de Chilessä, mutta perhe vietti pääosan hänen lapsuudestaan ulkomailla paettuaan sotilasvallankaappauksen jaloista. Hän kävi koulunsa paljolti Ranskassa, ja jäi sinne opiskelemaan perheen palattua Chileen. Uransa alulla Varela näytteli muun muassa chileläisessä televisiosarjassa Tic Toc ja pienessä roolissa vuoden 1998 Rautanaamio-elokuvassa. Varelalla on puolisonsa, tuottaja Lucas Akoskinin kanssa vuonna 2012 syntynyt poika. == Lähteet == == Aiheesta muualla == * Luokka:Chileläiset näyttelijät Luokka:Vuonna 1972 syntyneet Luokka:Elävät henkilöt
Byron Janis

pienoiskuva|Byron Janis vuonna 1962 Byron Janis (24. maaliskuuta 1928 – 14. maaliskuuta 2024) oli yhdysvaltalainen pianisti. Hän syntyi Pennsylvaniassa itäeurooppalaistaustaisten juutalaisvanhempien poikana. Janis sai opetusta Adele Marcusilta, Josef Lhévinnelta ja Rosina Lhévinnelta. Hän saavutti alun perin mainetta Rahmaninovin toisella pianokonsertolla, jonka tulkinta sai Vladimir Horowitzin ottamaan hänet oppilaakseen. Rahmaninovin ohella Janis tulkitsi muiden muassa Mozartin, Beethovenin, Guionin, Chopinin ja Prokofjevin teoksia. Hän oli Ranskan Kunnialegioonan ja Ordre des Arts et des Lettresin komentaja. Janis oli naimisissa näyttelijä Gary Cooperin ainoan lapsen, Maria Cooper Janisin kanssa. ==Lähteet== Luokka:Yhdysvaltalaiset pianistit Luokka:Vuonna 1928 syntyneet Luokka:Vuonna 2024 kuolleet
Judith Krantz

Judith Krantz (o.s. Tarcher, 9. tammikuuta 1928 New York – 22. kesäkuuta 2019Judith Krantz Dies: Best-Selling Author And Journalist Was 91 Years Old ) oli yhdysvaltalainen kirjailija ja toimittaja. Hän valmistui Birch Wathen Lenox Schoolista ja Wellesley Collegesta. Krantz avioitui 1954 elokuvatuottaja-käsikirjoittaja Steve Krantzin kanssa. Parille syntyi kaksi lasta (Tony ja Nicholas), ja avioliitto kesti Steve Krantzin kuolemaan vuoteen 2007. Krantz oli 1971–1979 Cosmopolitanin apulaispäätoimittaja. Hän aloitti kirjailijanuransa myöhään, sillä esikoisteos ilmestyi vuonna 1978, jolloin hän täytti viisikymmentä vuotta. Hän kirjoitti sittemmin lukuisia suosittuja romantiikkakirjoja, joista monet tunnetaan myös televisiosovituksina. == Suomennetut teokset == * Muotitalo (Scruples, 1978) * Daisy (Pricess Daisy, 1980) * Taiteilijan tytär (Mistral's Daughter, 1982) * Manhattanin valtiatar (I'll take Manhattan, 1986) * Tähtitaivas (Till We Meet Again, 1988) * Kimallus (1990) * Yllätystytär (1992) * Rakastavaiset (1994) * Huippumallit (1996) * Kultaakin kalliimpi (1998) ==Lähteet== Luokka:Yhdysvaltalaiset kirjailijat Luokka:Vuonna 1928 syntyneet Luokka:Vuonna 2019 kuolleet
Stephan Görgl

Stephan Görgl (s. 5. kesäkuuta 1978 Bruck an der Mur) on itävaltalainen alppihiihtäjä. Görgl on päässyt edustamaan Itävaltaa kahdesti arvokilpailuissa. Torinon olympialaisissa 2006 hän keskeytti suurpujottelun toisella kierroksella ja Bormion maailmanmestaruuskilpailuissa 2005, hän sijoittui supersuurpujottelussa 21:nneksi. Görgl on voittanut urallaan kaksi maailmancupin osakilpailua. Beaver Creekin supersuurpujottelun joulukuussa 2004 ja Lenzerheidessa järjestetyn suurpujottelun maailmancupin finaalin maaliskuussa 2005. Yhteensä hän on urallaan saavuttanut viisi osakilpailun palkintokorokepaikkaa. Stephanin sisar Elisabeth on myös menestynyt alppihiihtäjä. ==Lähteet== * ==Aiheesta muualla== *Stephan Görglin kotisivut Luokka:Itävaltalaiset alppihiihtäjät Luokka:Vuonna 1978 syntyneet Luokka:Elävät henkilöt
Sworn to the Dark

__NOTOC__ Sworn to the Dark on Watainin kolmas studioalbumi, joka julkaistiin 19. helmikuuta 2007. == Kokoonpano == * Erik Danielsson - Basso, laulu * Pelle Forsberg - Kitara * Håkan Jonsson - Rummut == Kappaleet == # # # # # # # # # # # == Arvostelut == * About.com: About.com: Album review * Allmusic: AllMusic review * Imperiumi: * Metalliluola: * Blabbermouth: == Lähteet == == Aiheesta muualla == * * * Albumi Sworn to the Dark Bandcamp -sivustolla Luokka:Vuoden 2007 albumit Luokka:Watainin albumit
Mario Basler

thumb|Mario Basler Mario Basler (18. joulukuuta 1968 Neustadt an der Weinstraße, Länsi-Saksa) on saksalainen jalkapalloilija, pelipaikaltaan keskikenttäpelaaja. Pelaajauransa jälkeen Basler on toiminut valmentajana, viimeksi Rot-Weiss Frankfurtissa vuonna 2017. Hän aloitti valmennusuransa SSV Jahn Regensburgissa vuonna 2004. Basler pelasi ammattilaisena vuosina 1987–2004 useammassa eri seurassa. Hän on muun muassa voittanut Bundesliigan kaksi kertaa, vuosina 1997 ja 1999, kumpikin Bayern Münchenin riveissä. Basler on voittanut Saksan Liigacupin kolme kertaa peräkkäin 1997–1999; myös nämä mestaruudet tulivat Münchenissä. Saksan maajoukkueessa Basler pelasi 30 ottelua ja teki niissä kaksi maalia. Baslerin maajoukkueuran huippuhetkiin kuuluivat Euroopan mestaruus vuonna 1996 ja MM-kisat 1994. == Lähteet == == Aiheesta muualla == Luokka:Saksalaiset jalkapalloilijat Luokka:Vuonna 1968 syntyneet Luokka:Elävät henkilöt Luokka:Jalkapallon Euroopan mestarit
Kyllä sitä ny ollaan niin Alataloa – Moukarirallit

Kyllä sitä ny ollaan niin Alataloa – Moukarirallit on suomalaisen laulajan Mikko Alatalon kokoelmalevy. Se julkaistiin vuonna 2002. Kokoelma sisältää uusia lauluja, sekä vanhoja hittejä uudelleen levytettyinä. Uudelleenlevytettyyn "Kyllä sitä nyt ollaan niin neekeriä" osallistuvat vierailijoina Juice Leskinen ja Kikka. == Kappaleet == # # # # # # # # # # # # # # # # # # # # # # == Lähteet == Luokka:Vuoden 2002 kokoelma-albumit Luokka:Mikko Alatalon albumit
Katō Takaaki

Katō Takaaki (, 25. tammikuuta 1860 Nagoya – 28. tammikuuta 1926 Tokio) oli japanilainen poliitikko ja Japanin 24. pääministeri 11. kesäkuuta 1924 – 28. tammikuuta 1926. Hän syntyi Owarin provinssissa vuonna 1860 ja hänet adoptoi Katō Bunhei hänen ollessaan 13-vuotias. Hän opiskeli lakia Tokiossa ja työskenteli sen jälkeen Mitsubishilla, jossa hänestä tuli apulaisjohtaja vuonna 1885. Vuonna 1887 Katō nousi silloisen ulkoministerin Ōkuma Shigenobun yksityissihteeriksi ja työskenteli hänen kanssaan epätasa-arvoisten sopimusten muuttamiseksi. Vuosina 1894–1899 hän toimi Japanin suurlähettiläänä Yhdistyneessä kuningaskunnassa ja vuonna 1900 hänestä tuli Itō Hirobumin lyhytaikaisen neljännen hallituksen ulkoministeri. Tänä aikana hän loi perusteet Japanin ja Yhdistyneen kuningaskunnan liitolle, joka solmittiin vuonna 1902. Samana vuonna hänet valittiin Japanin alahuoneeseen Kōchin prefektuurista. 1900-luvun alkupuolella hän toimi jälleen ulkoministerinä useissa hallituksissa, myös ensimmäisen maailmansodan alkaessa, johon Japani liittyi hänen johdollaan. Lisäksi vuonna 1915 Katō oli luomassa Kiinalle 21:tä vaatimusta, mikä sai aikaan merkittävän diplomaattisen kriisin ja vastustusta kotimaassa. Samana vuonna hänet nimitettiin ylähuoneeseen. Hänestä tuli vuonna 1916 konservatiivisen keiseikai-puolueen puheenjohtaja ja hän vaikutti sen politiikkaan huomattavasti vastustaessaan genrō-neuvoston vaikutusvaltaa ja kannattaessaan perustuslakia sekä äänioikeuden laajentamista. Vuonna 1924 Katō nimitettiin Japanin pääministeriksi, jona hän toimi kuolemaansa saakka vuoden 1926 alussa. Hänen hallituksensa kykeni koalitioluonteestaan huolimatta ajamaan läpi merkittävää lainsäädäntöä, kuten yleisen vaalilain, joka laajensi äänioikeuden kaikkiin yli 25-vuotiaisiin miehiin, vuonna 1925 ja "rauhansäilytyslain", jonka tarkoitus oli vaimentaa radikaaliset poliittiset järjestöt – sosialistit, kommunistit ja anarkistit. Hän käynnisti myös yleisen asevelvollisuuden. Katō halusi rajoittaa hallinnon rahankäyttöä, mutta häntä myös kritisoitiin huomattavasti perhesiteistään Mitsubishiin. == Lähteet == == Aiheesta muualla == Luokka:Japanin pääministerit Luokka:Japanin ulkoministerit Luokka:Vuonna 1860 syntyneet Luokka:Vuonna 1926 kuolleet
ATC (yhtye)

ATC (A Touch of Class) oli Saksassa perustettu yhtye, joka toimi vuosina 1998–2003. Yhtye soitti europopia ja eurodancea. Yhtye löi itsensä läpi ensimmäisellä singlellään ”Around the World (La La La La La)”, joka oli Saksan singlelistan ykkönen kuuden viikon ajan vuonna 2000. Around the World on lainakappale venäläisen Ruki vverh!-yhtyeen kappaleesta ”Pesenka”. Yhtyeen jäsenet lähtivät soolouralle vuonna 2003 Touch the Sky albumin huonon menestyksen takia. ==Jäsenet== * Joseph ”Joey” Murray, Uusi-Seelanti * Sarah Egglestone, Australia * Tracey Elizabeth Packham, Englanti * Livio Salvi, Italia ==Diskografia== ===Albumit=== * Planet Pop (2001) (US #56) * Touch the Sky (2003) ===Singlet=== * ”Around the World (La La La La La)” * ”My Heart Beats Like a Drum” * ”Why Oh Why” * ”Thinking Of You” * ”I’m In Heaven (When You Kiss Me)” * ”Call On Me” (promo) * ”Set Me Free” * ”New York City” Luokka:Saksalaiset popyhtyeet
Juhlalevy – 50 laulua

__NOTOC__ Juhlalevy – 50 laulua on suomalaisen laulajan Mikko Alatalon kokoelmalevy. Se julkaistiin Alatalon 50-vuotissyntymäpäivien johdosta vuonna 2001. Suurin osa kokoelman kappaleista on uudelleen levytettyjä versioita artistin vanhoista hiteistä. == Kappaleet == === CD1 === # # # # # # # # # # # # # # # # (- Miles and Miles of Texas -) # # # # === CD2 === # # (- Chattahoochee -) # (- Öppna landskap -) # # # # # # # # # # # # # (- Gimme Some Lovin' -) # (- Have I Told You Lately? -) # # # (Saara – Rokkilaulaja – Kaunis mies – Vicky Lee – Vesilasi, vessanavain, heiniä paali – Mummoni ja moukarinheitto – Rikoo on riskillä ruma – Maailmanlopun meininki – Pelkkää kurjuutta – Kaikilla mausteilla – On kamat luotu kiertämään) == Lähteet == Luokka:Vuoden 2001 kokoelma-albumit Luokka:Mikko Alatalon albumit
Siggi Jónsson

Siggi Jónsson (s. 22. syyskuuta 1966) on islantilainen jalkapallovalmentaja ja entinen keskikenttäpelaaja. Elokuusta 2017 lähtien hän on toiminut ÍA Akranesin apuvalmentajana. ==Ura pelaajana== Siggi aloitti uransa IA Akranesin joukkueessa 16-vuotiaana kaudella 1982 ja pelasi kolmen kauden aikana 26 ottelua. Vasta 18-vuotiaana hän jätti kotimaansa ja siirtyi helmikuussa 1985 Sheffield Wednesdayn joukkueeseen. Siggi edusti seuraa kaikkiaan viisi vuotta ja pelasi kuitenkin pari vuotta lainalla Barnsleyssa. Kesällä 1989 Siggi siirtyi Arsenaliin 475 000 punnan siirtosummalla. Ura Tykkimiehissä epäonnistui kuitenkin loukkaantumisten vuoksi ja islantilainen pelasi kolmen kauden aikana vain yhdeksän ottelua. Siggi palasi kotimaahansa ja IA Akranesiin kesällä 1992. Kolmen vuoden jälkeen hän lähti vielä ulkomaille ja pelasi ruotsalaisseura Örebro SK:ssa 1996–97. Paluu Britteinsaarille, tällä kertaa tosin Skotlantiin, tapahtui 1997, kun Siggi siirtyi Dundee Unitedin joukkueeseen. Loukkaantumiset haittasivat jälleen Siggin esityksiä ja vuonna 2000 hän palasi kotimaahansa ja lopetti uransa IA Akranesin joukkueessa 34-vuotiaana 2001. Islannin maajoukkueessa Siggi pelasi vuosien 1982–1999 aikana kaikkiaan 65 A-maaottelua ja teki niissä kolme maalia. http://www.rsssf.com/miscellaneous/ijs-recintlp.html ==Ura valmentajana== Siggi aloitti valmennusuransa islantilaisseura FH Hafnarfjörðurissa kaudella 2002. Pesti jäi yhteen kauteen ja toi Siggille Islannin liigacupin voiton. Kaudeksi 2003 Siggi siirtyi Víkingurin peräsimeen. Kolmen kauden aikana reykjavíkilaiset eivät onnistuneet voittamaan mestaruutta, vaikka seura teki lainapelaajayhteistyötä englantilaisen Stoke Cityn kanssa. Kaudella 2006 Siggi luotsasi laihoin tuloksin KU Grindavíkia. Marraskuussa 2006 hän teki sopimuksen tukholmalaisen Djurgårdens IF:n kanssa ja siirtyi valmennusurallaan ensi kertaa kotimaansa rajojen ulkopuolelle. Kausi 2007 toi Siggille ja Djurgårdenille lopulta Allsvenskanin tiukassa mestaruuskamppailussa kirvelevän kolmossijan. Kausi 2008 oli suurin odotuksin kauteen lähteneelle Djurgårdenille katastrofaalinen. Seura vajosi sarjan hännille ja oli lopulta vasta kahdestoista. Kauden jälkeen Siggi odotetusti erotettiin tehtävistään.Djurgården sparkar Siggi Jonsson Joulukuussa 2009 Siggi siirtyi Ruotsin Division 2:een pudonneen Enköpings SK:n päävalmentajaksi. Siggi ny tränare i Enköping Siggin johdolla Enköping voitti Division 2 Norra Svealandin mestaruuden kaudella 2011 ja nousi Division 1 Norraan. Visiitti sarjaporrasta ylempänä jäi kuitenkin yhden kauden mittaiseksi. Siggi jätti joukkueen kauden 2012 päätteeksi. Siggi palasi Ruotsista valmentamaan kotimaahansa ja toimi Krían päävalmentajana Islannin alasarjoissa kausilla 2014–2016. Elokuussa 2017 hänestä tuli ÍA Akranesin apuvalmentaja.Sigurdur Jónsson ==Saavutukset== Meriitit pelaajana * Islannin mestaruus (6): 1983, 1984, 1992, 1993, 1994, 1995 * Islannin cup (5): 1982, 1983, 1984, 1993, 2000 * Englannin mestaruus (2): 1989, 1991 Meriitit valmentajana * Islannin liigacup: 2002 ==Lähteet== Siggi Jonsson Siggi Jonsson Siggi Jonsson Luokka:Elävät henkilöt
Mustalabeo

Mustalabeo eli entinen mustahuulibarbi (Labeo chrysophekadion, syn. Morulius chrysophekadion) on musta särkikalojen heimoon kuuluva kala, jota joskus pidetään hyvin suurissa akvaarioissa. == Koko ja ulkonäkö == Mustalabeo voi kasvaa 90 cm pitkäksi; suurin tunnettu yksilö painoi seitsemän kilogrammaa. Sen vartalo muistuttaa tulipyrstöä ja tulievää, mutta mustalabeo on pyrstöä ja eviään myöten ruskeanmusta, vanhemmiten harmahtava. == Alkuperä == Mustalabeo on kotoisin Kaakkois-Aasiasta, missä se on paikoin merkittävä ruokakala.PetEducation == Käyttäytyminen ja lisääntyminen == Mustalabeo elää jokivesissä, kanavissa ja tulva-altaissa. Se kutee sadekauden ensimmäisten ukkoskuurojen jälkeen rantaviivan tuntumaan. Kun sadekausi alkaa kunnolla, vastakuoriutuneet poikaset leviävät tulvaveden mukana. Mustalabeota ei suositella akvaarioihin kuin poikkeustapauksissa. == Lähteet == == Aiheesta muualla == *Aquahobby (harrastajien kertomuksia) Luokka:Akvaariokalat Luokka:Labeoninae
ATC

ATC voi tarkoittaa seuraavia: * ATC, saksalainen yhtye * lennonjohto (), lyhenne ATC * Active Traction Control, eräs ajoneuvojen ajonvakautusjärjestelmistä * Advanced Technology Center, Microsoftin tutkimus- ja kehittämisryhmä * Air Traffic Controller, Black Diamond Equipmentin valmistama kiipeilyssä käytettävä varmistusväline * American Tobacco Company, savukkeiden valmistaja * anatomis-terapeuttis-kemiallinen lääkeluokitus eli ATC-luokitus. * ATC (engl. Artist Trading Cards), keräilykortti * Atlanta Transit Company, vuosina 1950–1972 toiminut joukkoliikenneyhtiö * Australian Telecommunications Corporation * Automatic Train Control, eräs rautateiden kulunvalvontajärjestelmistä.
Magnus Haglund

Magnus Haglund (s. 15. huhtikuuta 1973) on ruotsalainen jalkapallovalmentaja ja entinen maalivahti. Toukokuusta 2019 lähtien hän on toiminut Halmstads BK:n päävalmentajana. ==Ura== Pelaajaurallaan Haglund toimi Halmstads BK:n kolmosmaalivahtina jatkaen sittemmin seuran juniorivalmentajana. Kausina 2000–2003 hän luotsasi Ruotsin 2.divisioonassa pelannutta Laholms FK:ta. 2004 Haglund siirtyi boråsilaisseura IF Elfsborgin peräsimeen. Haglundin johdolla seura voitti kaudella 2006 Ruotsin mestaruuden 45 vuoden tauon jälkeen. Elfsborg säilyi mestaruuskaudenkin jälkeen Ruotsin jalkapallon huipulla, vaikkei Haglund onnistunut mestaruutta uusimaan. Kaudella 2008 Elfsborg oli hopealla ja 2009 sekä 2011 pronssilla. Haglund jätti Elfsborgin marraskuussa 2011 kahdeksan hienon vuoden jälkeen ja siirtyi Norjan Tippeligaenissa pelaavan Lillestrømin päävalmentajaksi. Haglund tar över Lilleström: Behövs struktur Haglundin ensimmäinen kausi Norjassa toi Tippeligaenissa sijan 10 ja Norjan cupissa välieräpaikan. Kaudella 2014 hän luotsasi Lillestrømin liigassa viidenneksi, mikä oli joukkueen paras sijoitus seitsemään vuoteen. Kauden jälkeen hän jätti joukkueen ja palasi IF Elfsborgin päävalmentajaksi. Välkommen tillbaka Magnus Haglund Kaudella 2015 Elfsborg palasi Allsvenskanin kärkikamppailuun ja sijoittui Haglundin alaisuudessa lopulta neljänneksi. Kaudella 2016 sijoitus putosi yhdellä pykälällä ja seura oli viides. Kausi 2017 sujui heikommin ja liigan alempaan keskikastiin vajonnut Elfsborg erotti Haglundin syyskuun lopussa 2017, kun Malmö FF oli murskannut joukkueen 6-0.Haglund sparkas av Elfsborg Toukokuussa 2019 Haglundista tuli Superettanissa pelanneen kasvattajaseuransa Halmstads BK:n päävalmentaja.Magnus Haglund ny manager i HBK Kaudella 2020 Haglund luotsasi Halmstadin Superettanin mestariksi ja seura nousi kaudeksi 2021 Allsvenskaniin.Halmstad tillbaka i allsvenskan - demolerade Giffarna på bortaplan Haglund teki seuran kanssa vuoteen 2024 ulottuvan jatkosopimuksen lokakuussa 2021, vaikka joukkueen säilyminen Allsvenskanissa oli epävarmaa.Haglunds nya kontrakt - kan slå Jannes rekord Lopulta joukkue putosikin liigasta, kun se hävisi sarjakarsinnoissa Helsingborgille yhteismaalein 3–2.Kval till Allsvenskan Kaudella 2022 Haglund luotsasi Halmstadin Superettanin toiseksi ja näin seura nousi hänen johdollaan toistamiseen Allsvenskaniin.Halmstad tillbaka i Allsvenskan 2023 ==Meriitit valmentajana== * Ruotsin mestaruus: 2006 **Hopeaa: 2008 * Ruotsin Supercup: 2007 * Superettan: 2020 **Hopeaa: 2022 * Ruotsin vuoden jalkapallovalmentaja: 2006 ==Lähteet== Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Vuonna 1973 syntyneet Luokka:Elävät henkilöt
Kantri (vuoden 2001 albumi)

Kantri on suomalaisen laulajan Mikko Alatalon studioalbumi. Se julkaistiin vuonna 2001. Country-albumi oli Alatalon pitkäaikainen haave. Levy sisältääkin kantrin eri tyylilajeja; western swingiä, kantrirockia, bluegrassia, texmexiä ja cajun-sävyjä. Albumilla soitti suomalaisia huippumuusikoita ja vieraili useita tunnettuja suomikantri-solisteja, muun muassa Jussi Raittinen ja Pekka Myllykoski. Albumi sai jatkoa vuonna 2008, kun julkaistiin toinen Alatalon kantrialbumi Kaikki sitä tekevät mielellään! – Kantri 2. == Kappaleet == # # # # # # # # # # # # # # # # # # # # == Muusikot == * Olli Haavisto * Janne Viksten * Heikki Markkula * Veli-Matti Järvenpää * Jussi Raittinen * Pekka Myllykoski * Kari Vepsä * Jussi Syren & Groundbreakers == Aiheesta muualla == * Albumin taustoja Mikko Alatalon artistisivuilla Luokka:Mikko Alatalon albumit Luokka:Vuoden 2001 albumit
Russell Carpenter

Russell Paul Carpenter (s. 9. joulukuuta 1950) on yhdysvaltalainen elokuvaaja. Hänet tunnetaan parhaiten maailmanlaajuisen suursuosion saavuttaneesta Titanicista (1997). Carpenter syntyi Van Nuysissa, Kaliforniassa. Hän on vuoden 1998 Oscar-palkittu. == Aiheesta muualla == * Luokka:Yhdysvaltalaiset elokuvaajat Luokka:Oscar-palkinnon saajat Luokka:Vuonna 1950 syntyneet Luokka:Elävät henkilöt
Ilveilijäbarbi

Ilveilijäbarbi (Barbodes everetti) on kaakkoisaasialainen karppien heimon kala, jota pidetään myös akvaarioissa. == Ulkonäkö ja koko == Ilveilijäbarbi kasvaa noin 15 cm pitkäksi. Sen vartalon pohjaväri on kullanpunainen, joka vaalenee kohti vatsapuolta. Mustat salmiakkikuviot koristavat kalan kylkiä ja luovat mielikuvan sirkuspellen puvusta.Animal world Evät ovat punaoranssit, ja silmän etuosa saattaa olla punainen. Kuonon alla on kaksi paria viiksiä. Koiras on hoikempi kuin naaras, ja sen kuviot ovat kirkkaamman väriset.Puntius everetti Mongabay == Alkuperä== Ilveilijäbarbi elää luonnossa Borneon ja Sumatran sisävesissä. Se pysyttelee lähellä pohjaa, ja suosii seisovia tai hitaasti virtaavia vesiä. == Vesiolot ja ravinto == Ilveilijäbarbille sopi parhaiten 24–30 °C pehmeähkö vesi, jonka pH on 6,0–6,5. Se syö luonnossa matoja, hyönteisiä, muita pikkuötököitä sekä kasveja. Ilveilijäbarbien hoitamista akvaariossa ei pidetä aivan helppona, sillä kala on erittäin herkkä huonolle vedenlaadulle, ja tarvitsee monipuolista ravintoa.Green Park == Käyttäytyminen ja lisääntyminen == Muiden barbien tavoin tämä laji on mädinsirottelija, joka syö mielellään muniaan, joten viljely onnistuu parhaiten erillisessä kutuakvaariossa. Yhdessä kututapahtumassa barbipari laskee 500–2000 mätimunaa kasvillisuuden joukkoon. Poikaset kuoriutuvat 20–30 päivän kuluttua, ja uivat vapaasti vasta useita päiviä myöhemmin. Naaras on sukukypsä noin vuoden ikäisenä, koiras 1,5–2-vuotiaana. == Lähteet == == Aiheesta muualla == *Valokuva Aqua-Fish.net Luokka:Akvaariokalat Luokka:Karpit
Hypokausti

pienoiskuva|Hypokaustitekniikkaa roomalaisessa kylpylässä Bathissa. Hypokausti () on Rooman valtakunnassa käytetty keskuslämmitysjärjestelmä. Hypokaustissa johdettiin lämmintä ilmaa yhdestä uunista usean huoneen lattioiden alle. Sana tarkoittaa ”alta tulevaa lämmitystä”, ja siinä kreikan hypo tarkoittaa ’alla’ ja kaiein ’tulen sytyttämistä’ tai ’polttamista’. Järjestelmää on pidetty Sergius Auratan keksimänä, mutta tiedolle ei ole varmaa vahvistusta. Hypokausteja käytettiin sekä termien eli julkisten kylpylöiden että yksityiskotien lämmittämiseen. Suomessa on ollut hypokaustit ainakin Turun linnassa, Hämeen linnassa ja Olavinlinnassa.Museovirasto == Lähteet == == Aiheesta muualla == Luokka:Arkkitehtuurin käsitteet Luokka:Rakennustekniikka Luokka:Roomalainen kylpylä
Tsjuder

Tsjuder on norjalainen black metal -yhtye, joka perustettiin vuonna 1993 ja joka hajosi vuonna 2006. Yhtyeen nimi Tsjuder otettiin norjalaisesta elokuvasta The Pathfinder. Tsjuder (tai Tšuudit) tarkoittaa myös tarunomaista, Pohjois-Venäjällä asunutta kansaa. == Jäsenet == * Nag – laulu, basso * Draugluin – kitara * Anti Christian – rummut === Entiset jäsenet === * Arak Draconiiz – kitara * Berserk – kitara * Diabolus Mort – kitara * Torvus – rummut * Jontho – rummut * Desecrator – rummut == Diskografia == === Studioalbumit === * * * * * * * === Livealbumit === * === EP:t === * * === Demot === * * * === DVD:t === * == Aiheesta muualla == *Virallinen kotisivu * * Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Norjalaiset black metal -yhtyeet
Veli-Matti Järvenpää

thumb|250px|Veli-Matti Järvenpää Helsingin Levykauppa X:ssä lokakuussa 2008. Veli-Matti Järvenpää (s. 1967) on hämeenkyröläinen haitaristi ja säveltäjä. Hän on keikkaillut ja levyttänyt sekä omalla nimellään että Mika Sundqvistin kanssa sekä soittanut muun muassa Mikko Alatalon levyillä ja Juicen & Mikon Senaattori ja boheemi -albumilla. Järvenpää on tunnettu erityisesti cajun-, zydeco- ja texmex-tyylisenä muusikkona. 1990-luvulla hän kehitti ”fin-mex” -musiikkityylin, jossa yhdistyivät suomalainen kansanmusiikki ja tex mex. Hän sai Vuoden muusikko Emma-palkinnon vuonna 1992. == Diskografia == * Särkijärven Bolero (1992) * Tex-mex quintet (1994) * Pitkä hehku (1995) * Haitaritaivas (1999) * Mika Sundqvist & Veli-Matti Järvenpää: Kuuhulluus (2003) * J. Karjalainen & Veli-Matti Järvenpää: Paratiisin pojat (2008) * J. Karjalainen, Veli-Matti Järvenpää, Mitja Tuurala & Tommi Viksten: Polkabilly Rebels (2010) == Lähteet == == Aiheesta muualla == * Ylen Elävä arkisto: Haitarissa Veli-Matti Järvenpää * Veli-Matti Järvenpään tuotanto MusicBrainz- tietokannassa Luokka:Suomalaiset harmonikansoittajat Luokka:Suomalaiset säveltäjät Luokka:Emma-palkinnon saajat Luokka:Vuonna 1967 syntyneet Luokka:Elävät henkilöt
Ampumahiihdon maailmanmestaruuskilpailut 2004

Ampumahiihdon maailmanmestaruuskilpailut 2004 järjestettiin Oberhofissa, Saksassa 7.–15. helmikuuta 2004. ==Miehet== ===10 km sprintti=== Sija Maa Kilpailija Aika / ohilaukaukset 1 Raphaël Poirée 30.11,9 / 0 2 Ricco Groß + 9,1 / 0 3 Ole Einar Bjørndalen + 45,0 / 2 ===12,5 km takaa-ajo=== Sija Maa Kilpailija Aika / ohilaukaukset 1 Ricco Groß 38.53,8 / 2 2 Raphaël Poirée + 13,3 / 2 3 Ole Einar Bjørndalen + 1.16,6 / 6 ===20 km normaalimatka=== Sija Maa Kilpailija Aika / ohilaukaukset 1 Raphaël Poirée 51.37,9 / 1 2 Tomasz Sikora + 55,5 / 1 3 Ole Einar Bjørndalen + 1.00,5 / 2 ===15 km yhteislähtö=== Sija Maa Kilpailija Aika / ohilaukaukset 1 Raphaël Poirée 40.31,7 / 2 2 Lars Berger + 32,4 / 5 3 Sergei Konovalov + 36,2 / 2 ===4 × 7,5 km viesti=== Sija Maa Joukkue Aika / ohilaukaukset 1 Frank Luck, Ricco Groß, Sven Fischer, Michael Greis 1.17.50,3 / 0+2 2 Halvard Hanevold, Lars Berger, Egil Gjelland, Ole Einar Bjørndalen + 15,7 / 2+8 3 Ferréol Cannard, Vincent Defrasne, Julien Robert, Raphaël Poirée + 33,3 / 0+2 ==Naiset== ===7,5 km sprintti=== Sija Maa Kilpailija Aika / ohilaukaukset 1 Liv Grete Poirée 25.51,0 / 1 2 Anna Bogali- Titovets + 20,6 / 0 3 Jekaterina Ivanova + 53,2 / 1 Martina Glagow + 53,2 / 1 ===10 km takaa-ajo=== Sija Maa Kilpailija Aika / ohilaukaukset 1 Liv Grete Poirée 37.39,3 / 4 2 Martina Glagow + 21,3 / 3 3 Anna Bogali-Titovets + 1.01,3 / 4 ===15 km normaalimatka === Sija Maa Kilpailija Aika / ohilaukaukset 1 Olga Pyljova 49.30,0 / 1 2 Albina Ahatova + 41,0 / 1 3 Olena Petrova + 1.41,5 / 3 ===12,5 km yhteislähtö === Sija Maa Kilpailija Aika / ohilaukaukset 1 Liv Grete Poirée 39.46,1 / 2 2 Katrin Apel + 1.23,9 / 2 3 Sandrine Bailly + 2.05,7 / 3 ===4 × 6 km viesti=== Sija Maa Joukkue Aika / ohilaukaukset 1 Linda Tjørhom, Gro Marit Istad-Kristiansen, Gunn Margit Andreassen, Liv Grete Poirée 1.16.59,8 / 0+12 2 Olga Pyljova, Svetlana Išmuratova, Anna Bogali-Titovets, Albina Ahatova + 1.08,2 / 0+9 3 Martina Glagow, Katrin Apel, Simone Denkinger, Kati Wilhelm + 1.18,6 / 2+12 ==Mitalitaulukko== Sija Maa 1\. Norja 4 2 3 2\. Ranska 3 1 2 3\. Saksa 2 3 2 4\. Venäjä 1 3 2 5\. Puola 0 1 0 6\. Valko-Venäjä 0 0 1 Ukraina 0 0 1 == Lähteet == * Tulokset Biathlon-fans -sivustolta 2004 Maailmanmestaruuskilpailut Luokka:Saksan ampumahiihto Luokka:Oberhofin urheilu
Medvedev

Medvedev, naisilla Medvedeva () on yleinen venäläinen sukunimi. Se perustuu ’karhua’ tarkoittavaan lisänimeen Medved (Медве́дь). Nimi voi viitata seuraaviin henkilöihin: Medvedev * Aleksandr Medvedev (s. 1955), venäläinen teollisuus- ja urheilujohtaja * Aleksandr Medvedev, Santtu Karhu (s. 1967), itäkarjalainen laulaja ja lauluntekijä * Aleksei Medvedev (s. 1972), valkovenäläinen vapaapainija * Aleksei Medvedev (s. 1977), venäläinen jalkapalloilija * Aleksei Medvedev (s. 1982), venäläinen jääkiekkoilija * Aleksei Medvedev (1927–2003), neuvostoliittolainen painonnostaja * Daniil Medvedev (s. 1996), venäläinen tennispelaaja * Dmitri Medvedev (s. 1965), Venäjän pääministeri, presidentti 2008–2012 * Grigori Medvedev (1904–1938), udmurttilainen neuvostokirjailija * Ilja Medvedev (s. 1995 tai 1996), venäläinen liikemies ja nuorisopoliitikko, Dmitri Medvedevin poika * Jevgeni Medvedev (s. 1982), venäläinen jääkiekkoilija * Roi Medvedev (s. 1925), venäläinen historioitsija * Valeri Medvedev (1923–1997), venäläinen lastenkirjailija ja näyttelijä * Žores Medvedev (1925–2018), venäläinen biologi ja historioitsija Medvedeva * Jevgenija Medvedeva-Arbuzova (s. 1976), venäläinen hiihtäjä * Jevgenija Medvedeva (s. 1999), venäläinen taitoluistelija * Svetlana Medvedeva (s. 1962), Dmitri Medvedevin puoliso.
Kirjobarbi

Kirjobarbi (Dawkinsia arulius) on aasialainen särkikalalaji, jota pidetään myös akvaarioissa. == Koko ja ulkonäkö == Kirjobarbin selkä on tumman oliivinvihreä, siitä väri vaalenee tasaisesti ruskean ja beigen kautta lähes valkoiseen vatsaan asti. Kyljissä on kolme mustaa pystyjuovaa. Pyrstöevän ja vatsaevän takareuna on punainen. Nuoren yksilön väritys on tasaisempi, eivätkä juovat ole niin selvärajaisia. Kala voi kasvaa 12 cm pitkäksi. == Alkuperä == Kirjobarbia tavataan luonnossa Intian Kaverijoessa. Se elää nopeasti virtaavissa kirkasvetisissä joissa ja puroissa. Kirjobarbikanta on vähentynyt elinympäristöjen tuohoutumisen ja akvaariokalaksi pyydystämisen vuoksi. == Käyttäytyminen, vesiolot ja ravinto == Kirjobarbi on rauhallinen ja kaikkiruokainen parvikala. Sopiva pH on 6–7,5 ja lämpötila 21–26 astetta.Zoo- logics (myös kuva) == Lähteet == == Aiheesta muualla == *Aquarium.info Luokka:Karpit Luokka:Akvaariokalat Luokka:Uhanalaiset kalat
Dustin the Turkey

Dustin the Turkey () on Irlannin television RTÉ-kanavalla The Den -lastenohjelmassa vuodesta 1990 esiintynyt käsinukke. Sitä ääninäyttelee Johnny Morrison. Dustin edusti Irlantia vuoden 2008 Eurovision laulukilpailussa kappaleella "Irelande Douze Pointe", mutta putosi semifinaalissa. ==Diskografia== ===Singlet=== * The Christmas No. 1 (Zig and Zag feat. Dustin the Turkey) * Spanish Lady (feat. Ronnie Drew ja The Saw Doctors) * Numb * Rat Trap (Bob Geldofin kanssa) * Christmas Tree * Good Lookin' Woman (Joe Dolanin kanssa) * Fairytale of New York (Dervla Kirwanin kanssa) * 32 Counties * Christmas in Dublin * Sweet Caroline * Patricia the Stripper (Chris de Burghin kanssa) * True Christmas * Fields of Athenry * Harrell is a Lonely Dustin ===Albumit=== * Not Just a Pretty Face * Dustin: Unplucked * Faith of Our Feathers * Poultry in Motion * Dustin's Greatest Hits * Bling When You're Minging == Yksityiselämä == * Dustinin lempiyhtye on irlantilainen funk/rock -bändi Republic of Loose. Luokka:Irlannin musiikki Luokka:Irlannin euroviisuedustajat Luokka:Lastenohjelmat Luokka:Huumorimusiikki Luokka:Vuoden 2008 euroviisuedustajat Luokka:Kuvitteelliset linnut Luokka:Nukkehahmot
Basse-Terre

Basse-Terre on Länsi-Intian saaristossa sijaitsevan Guadeloupen pääkaupunki. Kaupunki sijaitsee Basse-Terren saarella Guadeloupen länsiosassa. Vaikka Basse-Terre onkin Guadeloupen hallinnollinen pääkaupunki, se on väkiluvultaan vain toiseksi suurin kaupunki Pointe-à-Pitren jälkeen. Vuoden 2017 arvion mukaan Basse-Terressä asui 10 058 asukasta. Kaupungin väkiluku on laskussa, ja vuosina 2007–2017 se laski 19,2 prosenttia. Basse-Terre sijaitsee saaren lounaisrannikolla noin kuuden kilometrin päässä saaren eteläkärjestä. Siellä on ankkurointimahdollisuus, mutta varsinaista rahtisatamaa ei ole. Basse-Terre perustettiin vuonna 1643. Se oli Guadaloupen tärkein keskus 1700-luvun lopulle, kunnes viereisen Grande-Terren saaren Pointe-à-Pitre otti sen aseman. Basse-Terren satama tuhoutui vuonna 1979 hurrikaanien takia. == Lähteet == == Aiheesta muualla == Luokka:Pohjois-Amerikan pääkaupungit Luokka:Guadeloupe
Verkkobarbi

Verkkobarbi (Oliotius oligolepis) on kaakkoisaasialainen särkikalalaji, jota pidetään myös akvaarioissa. Se erotettiin Puntius-barbisuvusta omaan sukuunsa Oliotius vuonna 2013, ja on nyt tämän suvun ainoa laji. == Koko ja ulkonäkö == Verkkobarbi jää alle 5 cm pitkäksi. Sen kyljissä on musta verkkokuvio. Koiraan evät ovat punaiset, ja niissä on musta ulkoreuna. == Esiintymisalue == Verkkobarbia tavataan luonnonvaraisena Sumatran puroissa, joissa ja järvissä. Karanneet tai istutetut kalat ovat levinneet luontoon muuallakin, esimerkiksi Kolumbiassa. == Käyttäytyminen, vesiolot ja ravinto == Verkkobarbi on rauhallinen ja kaikkiruokainen parvikala. Parvessa on hyvä olla enemmän naaraita kuin koiraita, ja yhteensä ainakin viisi kalaa. Sopiva pH on 6–7 ja lämpötila 21–25 astetta.Faunatar == Lähteet == Luokka:Akvaariokalat Luokka:Karpit
Let It Be (täsmennyssivu)

Let It Be merkitsee seuraavia asioita: *Let It Be, The Beatlesin albumi *Let It Be, The Beatlesin single ja kappale albumilta Let It Be *Let It Be, The Beatlesin elokuva vuodelta 1970 *Let It Be... Naked, uudelleenmiksattu ja -masteroitu versio The Beatlesin Let It Be -albumista *Let It Be, Laibachin albumi.